open-index/open-wikipedia-markdown huggingface dataset:
Joe Fagan

**Joe Fagan** (12. maaliskuuta 1921 – 30. kesäkuuta 2001) oli englantilainen jalkapallovalmentaja ja puolustaja. Hänen uransa suurin saavutus oli Liverpool FC:n luotsaaminen Euroopan Cupin mestariksi 1984.

## Ura

Fagan aloitti pelaajauransa 1938 Manchester Cityn joukkueessa. Toisen maailmansodan puhkeaminen 1939 sotki nuoren pelaajan urasuunnitelmia, mutta hän jatkoi pelaajana edelleen sodan jälkeen ja oli mukana Cityn nousujuhlissa pääsarjaan kaudella 1946/47. Hän siirtyi Citystä Nelsonin joukkueeseen 1951, jossa hän toimi pelaajavalmentajana 1951-54. Faganin johdolla Nelson pelasi hienon kauden 1951/52 voittaen Lancashiren mestaruuden.

Fagan jätti Nelsonin 1954 lopetettuaan pelaajauransa vuosi aiemmin. Hän toimi apuvalmentajana Rochdalessa, kunnes siirtyi Liverpoolin apuvalmentajaksi 1958. Bill Shanklyn tultua Liverpoolin päävalmentajaksi joulukuussa 1959 Fagan jatkoi apuvalmentajana yhdessä Reuben Bennettin ja Bob Paisleyn kanssa. Fagan jatkoi tehtävässään myös 1974, kun Paisleystä tuli Liverpoolin päävalmentaja. 

Lopulta Faganin aika koitti 1983, kun Paisley jätti tehtävänsä Liverpoolin päävalmentajana. Debyyttikaudellaan päävalmentajana Fagan johdatti seuran Euroopan Cupin mestariksi kaatamalla finaalissa AS Roman rangaistuspotkukilpailukilpailun jälkeen. Kotimaan kentillä Fagan johdatti Liverpoolin liigamestariksi 1983–84 sekä liigacupin voittoon. Faganin johdolla Liverpool eteni Euroopan Cupin finaaliin myös kaudella 1984–85. Ottelua edelsi surullinen Heysel-stadionin tragedia, jossa kuoli 39 ihmistä. Fagan oli ilmoittanut ennen ottelua jättänsä Liverpoolin kauden jälkeen.

Urheiluautoharrastajana tunnettu Fagan kuoli 30. kesäkuuta 2001 Liverpoolissa 80-vuotiaana.

## Meriitit

* Euroopan Cup: 1984
**Hopeaa: 1985
* Englannin mestaruus: 1984
**Hopeaa: 1985
* Englannin liigacup: 1984
* Intercontinental Cup
**Hopeaa: 1984

## Lähteet

## Aiheesta muualla
* Joe Fagan
* Liverpool-profiili
Chanelle Scheepers

**Chanelle Scheepers** (s. 13. maaliskuuta 1984 Harrismith) on eteläafrikkalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 37. Hän on voittanut urallaan yhden WTA-turnauksen kaksinpelissä ja yhden nelinpelissä.

## Tennisura
Vuonna 2010 Scheepers voitti Ranskan avointen ensimmäisellä kierroksella Ranskan Mathilde Johanssonin luvuin 6–2, 6–4 ja toisella kierroksella Argentiinan Gisela Dulkon 3–6, 6–3, 6–4. Kolmannella kierroksella hän voitti Akgul Amanmuradovan 6–3, 6–3, mutta hävisi neljännellä kierroksella Jelena Dementjevalle 6–1, 6–3. Wimbledonissa hän hävisi ensimmäisellä kierroksella Li Nalle ja Yhdysvaltain avoimissa Akgul Amanmuradovalle.

Vuoden 2011 Australian avoimissa Scheepers pääsi kolmannelle kierrokselle voitettuaan Karolina Špremin ja Regina Kulikovan. Kolmannella kierroksella hän hävisi Viktoryja Azarenkalle. Ranskan avointen toisella kierroksella hän hävisi Marija Kirilenkolle. Wimbledonin avauskierroksella hän hävisi Jevgenija Rodinalle. Yhdysvaltain avoimissa Scheepers selviytyi kolmannelle kierrokselle, jossa hän hävisi Francesca Schiavonelle luvuin 7–5, 6–7(5), 3–6. Syyskuussa Scheepers saavutti uransa ensimmäisen WTA-turnausvoiton, kun hän päihitti Kantonin turnauksen loppuottelussa Magdaléna Rybárikován.

## Lähteet
* 
### Viitteet

## Aiheesta muualla
*Chanelle Scheepersin kotisivut
Struer

**Struer** on Tanskassa Keski-Jyllannin alueella sijaitsevan Struerin kunnan keskustaajama. Vuoden 2012 alussa taajamassa oli 10 544 asukasta.

Struer on myös entinen kaupunki.

## Lähteet

## Aiheesta muualla
John Gadret

**John Gadret** (s. 22. huhtilkuuta 1979 Épernay, Ranska) on ranskalainen maantiepyöräilijä, joka kilpaili ammattilaisena vuosina 2004–2015. Hän kilpaili myös cyclocrossissa.

## Cyclocross
Gadret sijoittui 23-vuotiaiden MM-kilpailuissa viidenneksi 1999. Cyclocrossin maailmancupissa hän oli yhdeksäs 2002 sekä kymmenes 2003 ja 2004. Ranskan-mestaruuden hän on voittanut 2004 ja 2006. MM-kilpailuissa hän on ollut kahdestoista 2005, kahdeksas 2007 ja yhdeksäs 2008. 

## Maantiepyöräily

Gadret aloitti ammattilaisuransa Chocolade Jacques -joukkueessa 2004 ja edusti seuraavan vuoden Jartazi Granville Team -tallia. Vuosina 2006–2013 hän kilpaili Ag2r-joukkueessa ja vuodesta 2014 Team Movistarissa. 

Gadret voitti 1.HC-kategoriaan (eli UCI ProTourin jälkeen toiseksi arvostetuimpaan) kuuluvan yhden päivän kilpailun GP Kanton Aargau Gippingen 2007. Hän voitti samana vuonna myös Tour de L'Ain -ajon kokonaiskilpailun ja kolmannen etapin. Seuraavana vuonna hän voitti samassa kilpailussa neljännen etapin ja sijoittui Espanjan ympäriajon kokonaiskilpailussa 18:nneksi. Italian ympäriajossa 2010 hän oli kolmas 16. etapilla, ylämäkiaika-ajossa ja sijoittui kokonaiskilpailussa 13:nneksi. Saman vuoden Ranskan ympäriajossa hän oli 18:s. Vuoden 2011 Italian ympäriajossa hän sijoittui alun perin neljänneksi, mutta nousi kolmanneksi Alberto Contadorin tultua hylätyksi. Gadret voitti kilpailun 11. etapin sekä sijoittui 13. etapilla toiseksi ja 19. etapilla kolmanneksi. Italian ympäriajossa 2012 hän oli yhdestoista ja Ranskan ympäriajossa 2014 yhdeksästoista.

## Lähteet
Tony Barton

**Tony Barton** (8. huhtikuuta 1937 – 20. elokuuta 1993) oli englantilainen jalkapallovalmentaja ja pelaaja. Hänen uransa suurin saavutus oli Aston Villan johdattaminen Euroopan Cupin mestariksi 1982. 

## Ura pelaajana

Barton aloitti pelaajauransa jo koulupoikana edustaen Englannin nuorten maajoukkueita kuudessa ottelussa. Seuratasolla hän aloitti uransa Fulhamissa, jossa hän debytoi edustusmiehistössä toukokuussa 1954. Hän edusti lontoolaisseuraa viiden kauden ajan kunnes siirtyi Nottingham Forestiin 1959. Pesti Forestissa ei ollut järin menestyksekäs ja Barton pelasi kahden kauden aikana vain 22 ottelua. Joulukuussa 1961 Barton siirtyi Portsmouthiin, jossa hän pelasi kuuden kauden aikana 130 ottelua. 

## Ura valmentajana

Lopetettuaan pelaajauransa Barton toimi valmentajana Portsmouthin organisaatiossa. Hän siirtyi 1980 Aston Villaan Ron Saundersin apuvalmentajaksi ja kaksikko luotsasi seuran Englannin liigamestariksi 1981 ensikertaa 71 vuoteen. Helmikuussa 1982 Saunders erosi tehtävistään ja Barton nousi päävalmentajaksi.  Bartonin johdolla Villa voitti sensaatiomaisesti Euroopan Cupin mestaruuden kaatamalla finaalissa FC Bayern Münchenin 1–0. Barton johdatti Villan voittoon myös UEFA Super Cupissa. Liigassa Villa jäi kuitenkin kuudenneksi ja kymmenenneksi, mikä johti lopulta Bartonin potkuihin toukokuussa 1984.

Kesällä 1984 Barton jatkoi uraansa Northampton Townin päävalmentajana, mutta joutui jättämään tehtävänsä huhtikuussa 1984 sydänkohtauksen vuoksi. Hän palasi kuitenkin valmennustehtäviin vielä saman vuoden syyskuussa Southamptonin apuvalmentajana. Barton jatkoi Sotonissa toukokuuhun 1988. Tämän jälkeen hän toimi vielä Portsmouthin apulaisvalmentajana ja päävalmentajana helmikuussa 1991.

Barton kuoli 20. elokuuta 1993 sydänkohtaukseen 56-vuotiaana.

## Meriitit valmentajana

* Euroopan Cup: 1982
* UEFA Super Cup: 1982

## Lähteet
Verkkolehti

**Verkkolehti** (myös **digilehti** tai **nettilehti**) on lehtijulkaisu, joka välitetään internetin kautta luettavaksi. Se on luonteeltaan hyvin saman tyyppinen kuin tavallinen aikakaus- tai sanomalehti. Lehden sisältö voi olla painetun lehden sisällön kaltainen tai täsmälleen samanlainen. Lehti saattaa kuitenkin poiketa täysin alkuperäisestä painetusta versiosta. Nykyisin on yleistä, että lehdellä on jonkin sortin verkkolehti, joka on tavallisesti maksuton. Verkkosanomalehti sisältää yleensä tuorempaa tietoa kuin painettu sanomalehti. Tietoa myös päivitetään yleensä säännöllisen aikavälein. Verkkolehti voi sisältää linkkejä, videoita ja animaatioita, joten se on sisältömuodoiltaan laajempi kuin painettu. Verkkolehti voi sisältää myös lukijamäärän, keskustelupalstan ja äänestämisen, joka painetussa olisi erittäin vaikeaa, ellei mahdotonta toteuttaa. Lehden lukijalla on myös muotoiluvaihtoehtoja. Lukija voi valita esimerkiksi uutiskriteerit ja määritellä suodattimien avulla eri uutuustyyppien osuudet, kuten kotimaa, urheilu, talous tai kulttuuri.

Julkaisukokonaisuus voi olla myös toimittamaton. Näin ollen se on tietokoneohjelman tekemä yhdistelmä. Tällöin ei ole kyse varsinaisesta verkkolehdestä vaan esimerkiksi RSS-syötteestä.

## Katso myös
*Maksumuuri

## Lähteet
Ciutat Meridianan metroasema

**Ciutat Meridiana** on Barcelonan metron linjan 11 asema Nou Barrisin alueella Barcelonan kaupungin pohjoisosassa. Se avattiin vuonna 2003 samaan aikaan linjan neljän muun aseman kanssa.

Mäkisellä alueella sijaitseva asema on rakennettu noin 50 metriä maanpinnan alapuolelle ja se oli metrojärjestelmän syvin Roquetesin aseman valmistumiseen asti. Laiturialueelle pääsee kolmella nopealla hissillä Avinguda Rasos de Peguera -kadulla sijaitsevalta sisäänkäynniltä. Asema on yksilaiturinen.

## Lähteet

## Aiheesta muualla
*Ciutat Meridianan asema Trens de Catalunya -sivustolla
Kissukset

**Kissukset** (*Cissus*) eli **varjoköynnökset** on liaanikasvien suku, johon kuuluu noin 350 pääosin trooppista lajia. Useimmat kissukset pystyvät kiipeämään tukea pitkin yksi- tai kaksihaaraisten kärhien avulla.

## Lajeja
* *[[etelänkissus|Cissus antarctica]]* – etelänkissus
* *[[kaktuskissus|Cissus cactiformis]]* – kaktuskissus
* *[[kirjokissus|Cissus discolor]]* – kirjokissus
* *[[Cissus erosa]]*
* *[[keihäskissus|Cissus hastata]]* – keihäskissus
* *[[Cissus intermedia]]*
* *[[Cissus nodosa]]*
* *[[Cissus obovata]]*
* *[[herttakissus|Cissus oliveri]]* – herttakissus
* *[[mehikissus|Cissus quadrangularis]]* (syn. *C. quadrangula*) – mehikissus
* *[[Cissus repens]]*
* *[[kruunukissus|Cissus rhombifolia]]* – kruunukissus tai kuningaskissus
* *[[pyörökissus|Cissus rotundifolia]]* – pyörökissus
* *[[kääpiökissus|Cissus striata]]* – kääpiökissus
* *[[Cissus trifoliata]]*
* *[[Cissus tuberculata]]*
* *[[Cissus verticillata]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Cissus''
* Suomen Lajitietokeskus: Kissukset – ''Cissus''
Lili Marleen

**Lili Marleen** on saksalainen rakkauslaulu, joka Lale Andersenin esityksenä oli Saksan ensimmäinen miljoonalevy. 

Alkuperäiset, saksankieliset sanat teki Hans Leip vuonna 1915. Alkuperäinen runo oli nimeltään "Das Mädchen unter der Laterne", jonka teemaa myös suomenkielinen sanoitus seuraa.

Laulun sävelsi Norbert Schultze ja Lale Andersen levytti teoksen vuonna 1939, mutta levystä tuli myyntihitti vasta pari vuotta myöhemmin. Lale Andersen joutui levyttämään saman kappaleen uudelleen sovitettuna Joseph Goebbelsin määräyksestä kesäkuussa 1942.

Laulun erikielisiä versioita on käytetty marssilauluna useissa maissa. Kappale tuli tunnetuksi koko Euroopassa sen jälkeen kun Soldatensender Belgrad alkoi soittaa kappaletta vuonna 1941. Kappale joutui kuitenkin soittokieltoon, koska Saksan propagandaministeri Goebbels ei pitänyt Lale Andersenista eikä etenkään tämän juutalaisystävistä, ja piti laulua sopimattoman hempeänä rakkauslauluna, joka ei sovi armeijan asemalla soitettavaksi. Runsaan asiakaspalautteen alla Goebbels kuitenkin taipui, ja kappaletta soitettiin joka ilta 21:55 illan viimeisenä kappaleena. Lale Andersenin ura silloisessa Saksassa oli kuitenkin tuhottu ensin esiintymiskiellolla ja sitten rajoitetulla esiintymisluvalla, jonka ehtoihin kuului, ettei Lale Andersin saanut esittää kappaletta Lili Marleen.

Marlene Dietrich levytti teoksen saksaksi ja englanniksi USA:n armeijalle propagandakäyttöön vuonna 1944.

## Suomenkielinen versio

Georg Malmstén levytti laulun suomeksi nimellä *Liisa pien’* vuonna 1942. Myöhempiä levytyksiä siitä ovat tehneet mm. Eino Grön vuonna 1961, Pauli Räsänen vuonna 1969, Solistiyhtye Suomi vuonna 1989 ja Korsuorkesteri vuonna 1996.

## Elokuva
Rainer Werner Fassbinder ohjasi 1981 laulun tarinan ja taustan pohjalta elokuvan Lili Marleen.
Pavel Dobrý

**Pavel Dobrý** (s. 1. helmikuuta 1976 Klatovy Tšekkoslovakia) on tšekkiläinen jalkapalloilija, joka edusti kaudella 2009–2010 Dynamo Dresdeniä.

## Aiheesta muualla
* Fussballdaten
Globish

**Globish** (sanoista *global* ja *english*) on kansainvälisessä viestinnässä käytetty yksinkertaistettu englannin muoto. Kielen sanavarasto koostuu noin 1&nbsp;500 sanasta, ja sen lauserakenteet ovat yksinkertaisia. Käsitteen loi eläkkeellä oleva IBM:n kansainvälisen markkinoinnin ranskalainen varatoimitusjohtaja Jean-Paul Nerrière. Hän arvioi, että globishia puhuu 88&nbsp;prosenttia ihmiskunnasta.

Nerrière katsoo, että englannista on syntymässä uusi muoto, jota käyttävät muut kuin englantia äidinkielenään puhuvat, ja esittelee ajatustaan teoksessaan *Don't Speak English, Parlez Globish* ('Älä puhu englantia, puhu globishia'). Hän ei pidä globishia varsinaisena kielenä, joka välittäisi kulttuuria, vaan viestinnän välineenä. Toimittaja Robert McCrum on kuitenkin sitä mieltä, että globish on meneillään olevan vuosisadan kieli ja uskoo sen käytön lisääntyvän.

Saman nimisen kielen on luonut myös intialainen Madhukar Gogate.
## Katso myös
* Lingua franca

## Lähteet

## Aiheesta muualla
* Don't Speak English, Parlez Globish - Jean-Paul Nerrièren verkkosivusto globishista., 
*
Newtonin renkaat

**Newtonin renkaat** ovat kehämäisiä kuvioita, jotka muodostuvat tasaisen ja lievästi kuperan lasilevyn kosketuspinnalle, kun levyt painetaan yhteen. Ne voidaan havaita sekä lasipinnoista heijastuneessa sekä niiden läpi kulkeneessa valossa, mutta heijastuneessa valossa renkaat näkyvät paljon selvemmin. Valkoisessa valossa renkaat ovat monivärisiä, monokromaattisessa valossa, kuten laservalossa, yksivärisiä.

## Lähteet

*
Berjozovka

**Berjozovka** voi tarkoittaa seuraavia asioita:

* Berjozovka, Berjozovkan piirin keskuskylä Permin aluepiirissä Venäjällä
* Berjozovka, Kontupohjan kaupunkiin kuuluva taajama Karjalan tasavallassa Venäjällä
Hartvig II

**Hartvig II** oli Bremenin arkkipiispa vuosina 1185–1190 ja 1192–1207. Hän oli yksi Baltian ristiretkien alullepanijoista. Toimessaan hän oli Siegfried I:n seuraaja ja Burghard I:n edeltäjä.

## Aiheesta muualla
*
Berjozovka (Permin aluepiiri)

**Berjozovka** () on kylä, maalaiskunta ja Berjozovkan piirin hallinnollinen keskus Permin aluepiirissä Venäjällä. Se sijaitsee Sylvan vesistöön kuuluvan Berjozovka-joen varrella 136 kilometriä Permistä kaakkoon. Kylän ohi kulkee Kungurin ja Tšusovoin välinen maantie. Asukkaita on 7&nbsp;100 henkeä (vuonna 2002).

Paikkakunta on syntynyt 1600-luvun lopussa. Aluksi siellä oli Voznesenskin linnoitus. Vuonna 1924 kylästä tuli Berjozovkan piirin keskus. Vuonna 1982 alettiin rakentaa kaasukompressoriasemaa, jonka ympärille kehittyi suuri kaasuputkiyritys. Sen lisäksi kylässä on elintarviketeollisuutta.

Berjozovkassa toimii kaksi keskikoulua, ammattikoulu, lasten taidekoulu, lasten luomistyön keskus, kulttuuri- ja vapaa-ajankeskus, kaksi kirjastoa, kotiseutumuseo ja piirisairaala. Paikallislehtenä ilmestyy *Selskaja nov* (”Maaseudun uutisia”). Nähtävyyksiin kuuluu vuosina 1805–1811 rakennettu Kristuksen taivaaseen astumisen kirkko. Kylän lähistöllä sijaitsee Berjozovski borin metsäpuisto.

## Lähteet

## Aiheesta muualla
* Berjozovkan piirin sivusto
Républiquen metroasema

**Républiquen metroasema** on yksi Pariisin metron metroasemista. Sitä käytävät linjat 3, 5, 8, 9 ja 11. Asema avattiin 19. lokakuuta 1904 osana linjaa 3. Linjan 5 laiturit avattiin vuonna 1907, linjan 8 laiturit vuonna 1931, linjan 9 laiturit vuonna 1933 ja linjan 11 laiturit vuonna 1935. Asema on nimetty lähellä sijaitsevan Place de la Républiquen mukaan.

## Galleria

Kuva:Metro de Paris - Ligne 8 - Republique 01.jpg|Linjan 8 laituri
Kuva:Accès Station Métro République Boulevard Saint Martin - Paris X (FR75) - 2021-12-20 - 1.jpg|Aseman sisäänkäynti Boulevard Saint-Martinilla
Kuva:Metro Paris - Ligne 11 - station Republique.jpg|Linjan 11 laiturit
Ust-Kišert

**Ust-Kišert** () on kylä, maalaiskunta ja Kišertin piirin hallinnollinen keskus Permin aluepiirissä Venäjällä. Se sijaitsee Sylvan sivujoen Kišertkan varrella 121 kilometriä Permistä kaakkoon. Kylän kautta kulkee Permin ja Jekaterinburgin välinen rautatie. Asukkaita on 4&nbsp;500 henkeä (vuonna 2002).

Kylä mainitaan ensimmäisen kerran vuonna 1690. Se on ollut Kungurin kihlakuntaan kuuluneen Ust-Kišertin kunnan ja vuodesta 1924 Kišertin piirin keskus. Kylässä on elintarvike- ja kaivosteollisuutta. Palveluihin kuuluu keskikokulu, taidekoulu, lasten luomistyön keskus, kulttuuri- ja vapaa-ajankeskus, kaksi kirjastoa ja piirisairaala. Paikallislehtenä ilmestyy *Sylvenskije zori* (”Sylvan aamurusko”). Lähistöllä sijaitsee Preduraljen maisemansuojelualue sekä Molebnojen ja Provalin karstijärvet.

## Lähteet
Pyhä Anna kolmantena

**Pyhä Anna kolmantena** on kristillisessä taiteessa esiintyvä aihe. Se esittää Pyhän Annan tyttärensä Neitsyt Marian ja lapsenlapsensa Jeesus-lapsen kanssa. Pyhä Anna kolmantena oli suosittu aihe 1300-luvulta lähtien etenkin saksalaisessa taiteessa. Myös Leonardo da Vincin tulkinnat aiheesta, piirustus ja maalaus ovat tunnettuja.

Pyhä Anna kolmantena on ollut maalausten ohella yleinen veistosten aihe. Suomesta on löydetty 45 veistosta aiheesta, muun muassa Ulvilan kirkon keskiaikainen puuveistos. Pyhällä Annalla oli tärkeä asema, koska hän oli yksi Turun hiippakunnan kolmesta suojelijasta. 
Hahmojen yhteennivoutuvat asennot sekä naisten toisiaan toistavat eleet ja asut tuovat esille sukupolvien välisen jatkumon ja verisiteen. Toisinaan Anna näyttäytyy Jumalan feminiinisenä vastinparina. Veistoksissa samoin kuin Pyhä Anna kolmantena -maalauksissa on myös murheen ilmauksia, jotka viittaavat Jeesuksen ristinkuolemaan. Jeesus-lapsi saattaa olla samaan aikaan myös kuollut tai kärsivä mies. Veistokset eivät ole kotoisia perhekuvia, vaan inkarnaatiolle välttämätöntä äitiyttä korostavia hartauskuvia.

## Katso myös
* Pyhä Anna itse kolmantena (Leonardo da Vincin piirustus)
* Neitsyt Maria, Jeesuslapsi, lammas ja Pyhä Anna (Leonardo da Vincin maalaus)

## Lähteet
* 

### Viitteet

## Aiheesta muualla
*Pyhä Anna kolmantena Biblical art -sivustolla
Hopeaviinit

**Hopeaviinit** (*Ampelopsis*) on liaanikasvien suku, johon kuuluu noin kolmekymmentä lajia. Niitä esiintyy luonnonvaraisena Pohjois-Amerikassa, Keski-Amerikassa ja Aasiassa.

## Lajeja
* *[[ukonhopeaviini|Ampelopsis acerifolia]]* – ukonhopeaviini
* *[[Ampelopsis aconitifolia]]*
* *[[Ampelopsis acutidentata]]*
* *[[Ampelopsis bodinieri]]*
* *[[Ampelopsis brevipedunculata]]*
* *[[Ampelopsis cantoniensis]]*
* *[[Ampelopsis chaffanjonii]]*
* *[[Ampelopsis delavayana]]*
* *[[idänhopeaviini|Ampelopsis glandulosa]]* – idänhopeaviini
** var. *heterophylla* – liuskaidänhopeaviini (posliinihopeaviini)
* *[[Ampelopsis gongshanensis]]*
* *[[Ampelopsis grossedentata]]*
* *[[Ampelopsis humulifolia]]*
* *[[Ampelopsis hypoglauca]]*
* *[[Ampelopsis japonica]]*
* *[[Ampelopsis megalophylla]]*
* *[[Ampelopsis mollifolia]]*
* *[[Ampelopsis rubifolia]]*
* *[[Ampelopsis tomentosa]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Ampelopsis''
* Suomen Lajitietokeskus: Hopeaviinit – ''Ampelopsis''
Lazy Raiders

**Lazy Raiders** on kanadalaisen Sarbakan-pelitalon kehittämä toiminta- ja pulmapeli. Peli julkaistiin Xbox 360 -konsolin Xbox Live Arcade -latauspalvelussa 24. helmikuuta 2010.

Lazy Raidersissa tutkimusmatkailija Dr. Diggabone kerää aarteita erilaisista ansojen täyttämistä sokkeloisista kentistä. Pelaaja ei voi liikuttaa Diggabonea itseään, vaan hahmoa ohjataan kääntelemällä kenttää siten, että Diggabone vierii haluttuun suuntaan. Pelaaja voi halutessaan käyttää pelihahmona myös omaa Xbox Live -avatariaan.

Lazy Raidersis sai kriitikoilta pääosin positiivisen vastaanoton. IGN antoi sille pisteet 8/10 kehuen niin pelin perusideaa kuin visuaalista ilmettäkin. Gamespot puolestaan antoi arvosanaksi 7,5/10 todeten pelin olevan viihdyttävä.

## Lähteet

## Aiheesta muualla
* Lazy Raidersin virallinen sivusto 
* Lazy Riders Xboxin sivuilla
Suksun

**Suksun** () on kaupunkimainen taajama, kaupunkikunta ja Suksunin piirin hallinnollinen keskus Permin aluepiirissä Venäjällä. Se sijaitsee Sylvan sivujoen Suksuntšikin varrella 145 kilometriä Permistä kaakkoon. Taajaman kautta kulkee Permin ja Jekaterinburgin välinen maantie. Asukkaita on 8&nbsp;300 henkeä (vuonna 2009).

Paikkakunta on saanut alkunsa vuonna 1727 perustetusta kuparisulattamosta ja rautatehtaasta. Vuonna 1845 tehtaalla rakennettiin Uralin ensimmäinen höyrylaiva. 1800-luvulla tulalaiset mestarit käynnistivät samovaarien ja metalliastioiden tuotannon. Vuonna 1941 Suksuniin evakuoitiin Vitebskin silmälasitehdas, josta kehittyi nykyinen optiikkatehdas. Kaupunkimaisen taajaman aseman Suksun sai vuonna 1933.

Nykyisin Suksunissa toimii suojalaseja ja kypäriä valmistava *Suksunski optiko-mehanitšeski zavod*, metallituotetehdas *Suksunski samovar*, maatalous- ja elintarvikealan yrityksiä sekä metsätalous. Taajamassa on kaksi keskikoulua, taidekoulu ja ammattikoulu, lasten luomistyön keskus, kulttuuritalo, kaksi kirjastoa, teatteri ja kotiseutumuseo. Paikallislehtenä ilmestyy *Novaja žizn* (”Uusi elämä”). Nähtävyyksiin kuuluvat entisen metallitehtaan rakennukset ja vuonna 1798 rakennettu puinen Pietari-Paavalin kirkko.

## Lähteet

## Aiheesta muualla
* Suksunille omistettu sivusto
Kansainvälinen äidinkielen päivä

**Kansainvälinen äidinkielen päivä** on Unescon vuonna 1999 kehittämä 21. helmikuuta vietettävä kansainvälinen vuosipäivä.

Päivän juhliminen juontaa juurensa vuonna 1952 Itä-Pakistanissa sattuneesta ampumävälikohtauksesta, jossa poliisi ja armeija ampui Dhakan yliopiston opiskelijoita Bengalin kielikiistan aikana.

## Toiminta

* Linguapax-palkinto jaetaan vuosittain Kansainvälisenä äidinkielen päivänä.
* UNESCO päättää joka vuodelle oman teeman ja järjestää erilaisia tapahtumia päämajassaan Pariisissa.
* Vuosi 2008 oli kansainvälinen kielten vuosi.

## Vuosittaiset teemat

* 2000: ensimmäinen Kainsainvälinen äidinkielen päivä
* 2001: toinen juhlapäivä
* 2002: kielellinen monimuotoisuus: 3000 uhanalaista kieltä (tunnuslause: "kielten galaksissa jokainen sana on tähti")
* 2003: neljäs vuosittainen juhla
* 2004: lasten oppiminen
* 2005: pistekirjoitus ja viittomakieli
* 2006: kielet ja kyberavaruus
* 2007: monikielinen koulutus
* 2008: kansainvälinen kielten teemavuosi
* 2009: kymmenes vuosittainen juhla
* 2010: kansainvälinen kulttuurien lähentymisvuosi

## Aiheesta muualla

* UNESCO - Kansainvälinen äidinkielen päivä 2017
AC Transit

**AC Transit** (Koko nimeltään **Alameda-Contra Costa Transit District**) on julkinen bussijärjestelmä, joka palvelee Alamedan- ja Contra Costan piirikunnan asukkaita. Sen päämaja sijaitsee Alamedan pääkaupungissa Oaklandissa. AC Transit perustettiin vuonna 1960 ja se on nykyisin Kalifornian kolmanneksi suurin bussijärjestelmä. Sen päivittäinen käyttäjämäärä on noin 236&nbsp;000 henkilöä.

## Lähteet
Päivärinteen koulu (Siuntio)

**Päivärinteen koulu** oli Siuntiossa, Västerbyn kylässä, Uudellamaalla sijaitseva suomenkielinen peruskoulu. Koulu perustettiin vuonna 1919. Päivärinteen koulu sijaitsi Siuntion kylpylää vastapäätä Västerbyn kartanon entisillä mailla. Koulu avattiin vuonna 1939 ja lakkautettiin vuonna 2018 sisäilmaongelmista johtuen. 

## Historia
Päivärinteen koulu alkoi alun perin yksityisenä suomenkielisenä kouluna vuonna 1919 ja toimi eri vuosina eri taloissa ilman vakituista toimitilaa. Kielierimielisyyksien vuoksi Siuntion kunta kieltäytyi aluksi avustamasta yksityistä suomenkielistä koulua, mutta oppilasmäärän kasvun vuoksi joutui kunta ottamaan koulun haltuunsa vuonna 1932. Tällöin koulu sijoitettiin Åvallaan. Oppilasmäärän yhä kasvaessa piti kunnan lopulta rakentaa koululle oma koulutalo. Päivärinteen puinen koulurakennus valmistui Västerbyn kartanon maille lähelle Siuntion kirkonkylää vuonna 1939. Koulua laajennettiin myöhemmin kivisellä lisäosalla, sekä kivisellä ruokala- ja liikuntasaliosalla.

Päivärinteen koulussa toimi vuosiluokat 1-6, sekä esikoulu. Koululla oli myös oma asuntola, joka suljettiin jo 1965. Vuonna 2015 vanha puukoulu suljettiin sisäilmaongelmien vuoksi. Puukoulussa toimi esikoulu yläkerrassa, sekä alakerrassa luokat 1-2. Sisäilmaongelmien havaitsemisen jälkeen puukoulun oppilaat siirrettiin koulun pihalle rakennettuihin väliaikaisiin parakkeihin. Jälkeenpäin myös ruokalarakennuksesta, sekä uudemmasta "kivikoulusta" löydettiin ongelmia myöhemmissä tutkimuksissa. 

10.4.2018 Siuntion kunnanvaltuusto päätti yksimielisesti lakkauttaa Päivärinteen koulun kokonaan johtuen pahoista sisäilmaongelmista.

Siuntion kunta myi Päivärinteen koulun huutokaupalla vuonna 2019 yksityiselle omistajalle.

Koulun viimeiseksi rehtoriksi jäi Anu Hausen.

## Kuvia

Tiedosto:Päivärinteen koulu ruokala.jpg|linkki=|Päivärinteen koulun ruokala ja liikuntasali.
Tiedosto:Päivärinteen koulu, ruokala sisältä.jpg|linkki=|Sisäkuva ruokalasta.
Tiedosto:Pävärinteen koulu kivikoulu, Siuntio.jpg|linkki=|Päivärinteen koulun kivikoulu, jossa sijaitsi luokat 4-6, puutyöluokka, kirjasto, sekä opettajien toimistotilat.


## Lähteet
3+2

**3+2** on valkovenäläinen pop-yhtye. Yhtyeen jäseniä ovat Jahiazar Farašjan, Julija Šyško, Artsjom Mih’alenka sekä Aljona ja Ninel Karpovitš. Yhtyeessä on nimensä mukaisesti kolme naista ja kaksi miestä, yhteensä viisi jäsentä.

Yhtye edusti Valko-Venäjää Eurovision laulukilpailussa 2010 kappaleella *[[Butterflies (3+2)|Butterflies]]*. Kappale selvisi finaaliin ensimmäisestä semifinaalista 25. toukokuuta. Yhtyeen oli alun perin tarkoitus esittää kappale *[[Far Away]]*, mutta se vaihdettiin myöhemmin. Finaalissa se sijoittui 24. sijalle eli toiseksi viimeiseksi 18 pisteellä. Taakse jäi Ison-Britannian Josh Dubovie kappaleella *[[That Sounds Good to Me]]*.

## Lähteet
The Scientist

**The Scientist** on biotieteilijöille tarkoitettu, vuonna 1986 perustettu tieteellinen aikakauslehti. Sillä on yksi laajimmista tieteellisten lehtien lukijakunnista. Lehti raportoi alansa uusista keksinnöistä, eettisistä kysymyksistä ja teknologiatrendeistä.

## Lähteet
Drive-in-teatteri

**Drive-in-teatteri** on elokuvateatteri, jossa on suuri ulkona oleva valkokangas ja iso pysäköintialue autoille. Teatterissa ihmiset pystyvät katsomaan elokuvia omista autoistaan. Drive-in-teattereiden elokuvaesitykset ovat yleensä iltaisin tai öisin, jolloin on tarpeeksi pimeää, jotta katsojat voivat nähdä valkokankaan kuvan kunnolla.

Alkujaan ääni esitettiin kaiuttimista valkokankaan vierestä, ja tämän jälkeen yksittäisistä kaiuttimista, jotka jokainen katsoja pystyi siirtämään autoonsa ikkunan kautta. Kaiutinjärjestelmät korvasi matalatehoinen radiolähetys, jonka katsojat pystyivät kuulemaan autoradioidensa kautta.

Suomessa on toiminut muutamia drive-in-teattereita, yksi ensimmäisistä Keimolan moottoriradalla 1960-luvun lopulla, viimeisimmät Kaarinassa vuonna 2017 , Turussa vuonna 2020 ja Vantaalla vuonna 2020.

## Lähteet
Allium gomphrenoides

***Allium gomphrenoides*** on narsissikasvien heimoon ja laukkojen eli sipulien sukuun kuuluva kasvi.

Lajia tavataan ainakin Kárpathoksen saarella, Peloponnesoksen niemimaalla, Kytheran saarella sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kaikki alueet kuuluvat Kreikalle.

## Lähteet

## Aiheesta muualla
* Kuva kasvista
* Toinen kuva kasvista
Ruokakulttuuri

**Ruokakulttuuri** on kansan tai muun ryhmän tuntema ja valmistama ruokalajien valikoima ja siihen liittyvä yhteinen sanasto. Ruokakulttuuriin kuuluu laajassa mielessä myös syömisen sosiaalinen puoli, ruokavalintoja ohjaavat arvot ja symboliset merkitykset sekä päivittäiset ruokarituaalit ja arkiset toimet. Ruokakulttuuria muokkaavat muun muassa käytettävissä olevat ainesosat ja paikalliset ruoantuotannon olosuhteet, poliittinen ohjaus, markkinointi, prosessointimenetelmät sekä yksittäisten ihmisten valinnat.

Ruokakulttuuri voi käsittää maanosan, maan, alueen tai vain pienen ryhmän. Ruokakulttuurit voivat vaihdella huomattavasti eri puolilla maailmaa, vaikka nykyisin monikansallinen ruokateollisuus onkin vähentänyt maiden välisiä eroja.

## Luettelo kansallisista keittiöistä
### Eurooppa

* Alankomaalainen keittiö
* Belgialainen keittiö
* Brittiläinen keittiö
* Englantilainen keittiö
* Espanjalainen keittiö
* Irlantilainen keittiö
* Islantilainen keittiö
* Italialainen keittiö
* Itävaltalainen keittiö
* Kreikkalainen keittiö
* Norjalainen keittiö
* Portugalilainen keittiö
* Puolalainen keittiö
* Ranskalainen keittiö
* Ruotsalainen keittiö
* Saamelainen keittiö
* Saksalainen keittiö
* Skandinaavinen keittiö
* Skotlantilainen keittiö
* Slovenialainen keittiö
* Suomalainen keittiö
* Sveitsiläinen keittiö
* Tanskalainen keittiö
* Tšekkiläinen keittiö
* Ukrainalainen keittiö
* Unkarilainen keittiö
* Walesilainen keittiö
* Venäläinen keittiö
* Virolainen keittiö

### Aasia

* Arabialainen keittiö
* Intialainen keittiö
* Irakilainen keittiö
* Iranilainen keittiö
* Israelilainen keittiö
* Japanilainen keittiö
* Kiinalainen keittiö
* Korealainen keittiö
* Malesialainen keittiö
* Nepalilainen keittiö
* Taiwanilainen keittiö
* Thaikeittiö
* Tiibetiläinen keittiö
* Turkkilainen keittiö
* Vietnamilainen keittiö

### Afrikka

* Afrikkalainen keittiö
* Etelä-Afrikan keittiö
* Itä-Afrikan keittiö
* Keski-Afrikan keittiö
* Länsi-Afrikan keittiö
* Pohjois-Afrikan keittiö
* Sierraleonelainen keittiö

### Amerikka

* Argentiinalainen keittiö
* Brasilialainen keittiö
* Chileläinen keittiö
* Kuubalainen keittiö
* Meksikolainen keittiö
* Perulainen keittiö
* Soul food, afroamerikkalainen keittiö
* Yhdysvaltalainen keittiö

### Muita

* Etelämantereen keittiö
* Juutalainen keittiö

### Historialliset keittiöt

* Antiikin kreikkalainen keittiö
* Keskiajan keittiö
* Muinaisen Egyptin ruokakulttuuri
* Rooman valtakunnan ruokakulttuuri

## Katso myös
* Ruokavalio

## Lähteet

## Aiheesta muualla
Ammoniumbromidi

**Ammoniumbromidi** (NH4Br) on ammonium- ja bromidi-ionien muodostama epäorgaaninen ioniyhdiste.

## Kiderakenne
Huoneenlämpötilassa ammoniumbromidi on α-kiteinä, joiden rakenne muistuttaa cesiumkloridin rakennetta. Kun yhdistettä kuumennetaan sen kiderakenne muuttuu 184,3&nbsp;°C:n lämpötilassa natriumkloridin kiderakennetta muistuttavaksi. Näitä kiteitä kutsutaan β-kiteiksi.

## Valmistus
Ammoniumbromidia valmistetaan ammoniakin ja vetybromidin välisellä reaktiolla. Reaktion lähtöaineet voivat olla joko kaasufaasissa tai vesiliuoksena.
:NH3 + HBr → NH4Br

## Käyttö
Ammoniumbromidia on käytetty lääketieteessä epilepsian hoidossa ehkäisemään kohtauksia. Lisäksi sitä on käytetty rauhoittavana aineena. Yhdistettä käytetään myös valmistettaessa valokuvauksessa tarvittavaa hopeabromidia, paloa hillitsevänä aineena ja kankaiden käsittelyssä.

## Lähteet
Paratuberkuloosi

**Paratuberkuloosi** eli **Johnen tauti** on märehtijöillä esiintyvä kroonista suolistotulehdusta aiheuttava tauti, jonka aiheuttaja on mykobakteereihin kuuluva *Mycobacterium avium* subspecies *paratubeculosis*. Tartunta saadaan yleensä suun kautta, sillä infektoituneet eläimet erittävät bakteeria eritteissään eli virtsassa, ulosteessa, maidossa ja spermassa, jolloin taudinaiheuttaja saastuttaa muun muassa maaperää. Sikiö voi saada tartunnan myös istukan kautta emoltaan. Tartunnalle alttiimpia ovat nuoret eläimet, vaikkakin taudin kliiniset oireet puhkeavat usein vasta kahden vuoden iässä tai sen jälkeen.

Paratuberkuloosilla epäillään olevan yhteys ihmisten Crohnin tautiin, joka paratuberkuloosin tapaan aiheuttaa kroonista suolistotulehdusta.

## Oireet

Paratuberkuloosin aiheuttaja *Mycobacterium paratuberculosis* kulkeutuu tartunnan saaneen eläimen suolistoon, jossa se hakeutuu etenkin ileumin Peyerin levyihin infektoiden makrofageja ja ympäröiviä imusolmukkeita. Tästä aiheutuu krooninen suolistotulehdus, jonka seurauksena ovat häiriöt ravintoaineiden käsittelyssä ja imeytymisessä suolistosta. Taudin tyypillisiä oireita ovat painon lasku hyvästä ruokahalusta huolimatta, maidontuotannon lasku, krooninen kokkareinen ripuli ja leuan alaisen kudoksen turvotus. Krooninen ripuli johtaa vähitellen eläimen kuihtumiseen ja lopulta kuolemaan. Tautiin ei ole hoitoa.

## Löydökset

Ruumiinavauslöydökset vaihtelevat suuresti yksilöittäin, ja ne eivät välttämättä korreloi kliinisten oireiden kanssa, sillä rajujakin kliinisiä oireita osoittaneella eläimellä muutokset suoliston alueella voivat olla hyvin vähäiset. Tyypillisesti paratuberkuloosia sairastaneiden eläinten suolistossa voidaan erottaa infektoituneilla alueilla suoliston seinämän paksuuntumista sekä seinämän limakalvon rosoisuutta ja useita haavaumakeskuksia.

## Lähteet
* 
*
Maskeeraus

**Maskeeraus** on esittävän taiteilijan ulkonäkön muuttamista esimerkiksi roolimeikkien ja peruukin avulla.

Maskeerausta käytettiin jo keskiajalla uskonnollisissa näytelmissä, joissa enkeleiden kasvot maalattiin punaisiksi ja Jumalan ja Jeesuksen valkoiseksi tai kultaiseksi. Antiikin Kreikan ja Rooman teattereissa ei vielä tarvittu maskeerausta, sillä näyttelijät käyttivät naamioita. Elisabetin ajan Englannissa maskeerauksessa käytettiin esimerkiksi liitua varkaiden ja kummituksen puuteroimiseksi.

Teatterivalaistuksen kehittymisen jälkeen 1800-luvulla myös maskeerauksesta tuli taidokkaampaa. Ludwig Leichnerin 1860-luvulla kehittämä kasvomaali antoi näyttelijöille mahdollisuuden luoda kekseliäämpiä maskeerauksia. Leichnerin maali oli kuitenkin liian raskasta elokuviin, ja 1910-luvulla Max Factor kehitti puolijuoksevan meikkivoiteen varhaisia elokuvia varten. Hän kehitti lisää maskeerausta 1920-luvulla muiden elokuvatekniikoiden kehittyessä. Ensimmäisenä tunnettuna maskeerajana voidaan pitää näyttelijä Lon Chaney vanhempaa, joka teki maskeja varhaisiin kauhuklassikoihin.

Maskeerausta voidaan käyttää hävittämään elokuvan-, televisiosarjan- tai teatterintekemisessä aiheuttavat näkyvät jäljet tai meikkauksen tavoin vahvistamaan näyttelijän positiivisia piirteitä ja häivyttämään muita piirteitä. Hahmomaskeerauksessa sen sijaan luodaan näyttelijästä se hahmo, jota hän esittää. Tähän kuuluvat esimerkiksi etniset maskit ja ikämuutokset sekä lisäksi myös tieteis- tai kauhuelokuvien hirviömaskit.

## Lähteet
*
*

### Viitteet
Eve Best

**Eve Best** (s. **Emily Best**, 31. heinäkuuta 1971 Lontoo, Englanti) on englantilainen näyttelijä. Hänet tunnetaan muun muassa tri Eleanor O'Haran roolista Showtimen komediasarjasta *[[Nurse Jackie]]*.

## Filmografia
* *The Bill* (2000) – Anne
* *Casualty* (2000) – Amber Hope
* *The Infinite Worlds of H.G. Wells* (2001) – Ellen McGillvray
* *Shackleton* (2002) – Eleanor Shackleton
* *The Lodge* (2004) – Yuni
* *[[Murhan jäljet]]* (2004) – Natasha Bloom
* *Lie with Me* (2004) – Roselyn Tyler
* *The Inspector Lynley Mysteries* (2005) – Amanda Gibson
* *Vital Signs* (2006) – Sarah Cartwright
* *Epäilyksen polttopiste: Viimeinen näytös* (*Prime Suspect: The Final Act*, 2006) – Linda Philips
* *[[Nurse Jackie]]* (2009–2013, 2015) – tri. Eleanor O’Hara
* *The American Experience* (2010) – Dolley Madison
* *[[Kuninkaan puhe]]* (*The King’s Speech*, 2010) – Wallis Simpson
* *[[House of the Dragon]]* (2022–2024) – Rhaenys Targaryen

## Lähteet

## Aiheesta muualla
* 
*
Trance metal

**Trance Metalli** on eräs metallimusiikin alalajeista. Termillä tarkoitetaan musiikkia, jossa raskaaseen rock musiikkiin sekoitetaan konemusiikin elementtejä, erityisesti melodisia nousevia ja laskevia kosketinääniä, sekä usein toistuvia syntetisaattoriääniä luomaan ambienssia. Yleinen tempo kappaleissa on 130bpm ja 160bpm välillä. Laulu koostuu usein death metal tyyppisestä örinästä ja puhtaan laulun sekoituksesta. Usein myös naislauluääntä samplataan kappaleisiin.  

Tyylilaji tuli tunnetuksi Blood Stain Child nimisen yhtyeen myötä 2000 luvun alussa, kun he siirtyivät Idolator-albumillaan melodisesta death metalista elektronisempaan suuntaan. Kuitenkin vasta heidän Mozaiq-albumillaan trance metal genre oli syntynyt sen tunnettuun muotoon ja hyvä esimerkki genrestä on FREEDOM-kappale, josta on myös tehty musiikkivideo.  Myös yhtyeet kuten Silent Descent, Crossfaith ja Lost Eden ovat vaikuttaneet suuresti genren syntymiseen.

## Vaikutteet

Yhtyeet, joita luokitellaan trance metalli genreen, ottavat yleensä vaikutteita trancesta, eurodancesta, dark ambientista ja industrial metalli tyylisestä musiikista. Usein vaikutteina on myös pohjoismaiset melodista death metallia soittavat yhtyeet, kuten Eternal Tears Of Sorrow, In Flames, Soilwork sekä Norther, mutta paljon poikkeuksiakin on.

## Trance-vaikutteisia yhtyeitä

Trance-vaikutteisia metalliyhtyeitä on ajan saatossa ollut lukuisia, mutta huomattavimpia trance musiikin elementtejä voi huomata Pain-yhtyeen sekä Infected Mushroom -yhtyeiden musiikissa. Muita trance elementtejä sisältäviä yhtyeitä on mm. Project Silence, Crossfaith, ＮＥＷ ＢＲＥＥＤ, FEAR FROM THE HATE, Escape the Day, Upon This Dawning, Silent Descent, Noosphera, Lost Eden, Celldweller, 2 Times Terror, T3CHN0PH0B1A sekä Black Light Discipline, Punto Omega, Timecry sekä Korean ARES. 

Viime vuosina moni artisti on ottanut musiikkiinsa pieniä elementtejä Trance metal -genren viitoittamasta suunnasta.

## Tunnetuimpia Trance metal -yhtyeitä
*Blood Stain Child
*Crossfaith
*Escape the Day
*Noosphera
*Silent Descent

## Suomalaisia Trance metal -yhtyeitä
*Project Silence
*2 Times Terror
*Black Light Discipline

## Lähteet
Ilmaperspektiivi

**Ilmaperspektiivi** on syvyysvaikutelma, joka syntyy kaukaisten kohteiden näkymisestä sitä vaaleampina ja sinertävämpinä mitä kauempana ne ovat.

## Synty ja väri
Ilmaperspektiivi syntyy, kun valo siroaa ilmamolekyyleistä ja ilman epäpuhtauksista. Sirontaa on enemmän, kun etäisyys lisääntyy. Valon aallonpituus vaikuttaa sironnan voimakkuuteen niin, että sininen valo siroaa enemmän kuin punainen, joten ilmaperspektiivi näkyy usein sinertävänä. Mitä kauempana kohteet sijaitsevat, sitä enemmän ilmaa ja siten myös sironnutta valoa on niiden ja katsojan välissä ja sitä vaaleammilta ja sinisemmiltä ne näyttävät.

## Näkyvyys
Ilmaperspektiivi vähentää näkyvyyttä kauas. Tosin napaseutujen puhtaassa ja kuivassa ilmassa näkyvyys voi olla jopa satoja kilometrejä. Kauas näkemisen raja tulee kuitenkin 300 kilometrin tuntumassa vastaan.

## Taiteessa
Maalauksessa ilmaperspektiivillä eli väriperspektiivillä tarkoitetaan etäisyysvaikutelman tai syvyysilluusion luomista väreillä. Kaukaisemmat kohteet kuvataan vaaleammilla ja kylmemmillä sinisävyisillä väreillä kuin etuala. Ilmaperspektiiviä on käytetty alankomaalaisessa maalaustaiteessa 1400-luvulta lähtien. Muun muassa Leon Battista Alberti ja Leonardo da Vinci ovat kirjoittaneet sen käytöstä. Da Vinci käytti ilmaperspektiiviä monissa maalauksissaan, kuten Mona Lisa ja Neitsyt Maria, Jeesuslapsi, lammas ja Pyhä Anna. Suomessa kansallisromanttisessa ja kultakauden maisemaalauksessa ilmaperspektiiviä on käytetty usein, esimerkiksi Eero Järnefelt *Maisema Kolilta* ja *[[Raatajat rahanalaiset]]* -maalauksissaan. 

## Katso myös
*Perspektiivi
*Auer
*Maisemamaalaus

## Lähteet

## Aiheesta muualla
Requiem (Duruflé)

**[[Requiem]]** (op. 9) on Maurice Duruflén sävellysteos.

Duruflé sävelsi vuonna 1947 urkukappaleiden sarjaa, joka perustui gregoriaanisiin lauluihin requiem-messuun. *Requiem* sai alkunsa, kun kustantaja Durand tilasi Duruflélta kyseisiin teksteihin perustuvan suurimuotoisen teoksen. *Requiemista* valmistui kolme versiota. Vuodelta 1947 ovat versiot, joissa yhdessä säestyksestä vastaa orkesteri ja toisessa urut. Versio, jossa käytetään pientä orkesteria, on vuodelta 1961.

Duruflé sävelsi teoksensa gregoriaanisten teemojen pohjalta isänsä muistolle. Säveltäjä itse kuoli vuonna 1986, ja *Requiem* esitettiin 11. lokakuuta järjestetyssä muistotilaisuudessa.

## Osat
# Introït
# Kyrie
# Domine Jesu Christe
# Sanctus
# Pie Jesu
# Agnus Dei
# Lux aeterna
# Libera me
# In Paradisum
 
Duruflén requiemiin ei kuulu *[[Dies irae]]* -osiota.

## Lähteet
Rexona

**Rexona** on monikansallisen Unileverin omistama tuotemerkki, johon kuuluu deodorantteja ja suihkusaippuoita. Rexona tunnetaan ulkomailla myös nimillä **Sure**, **Degree**, **Shield** ja **Rexena**. 

Rexonan perusti vuonna 1908 australialainen farmaseutti Alice Sheffer yhdessä miehensä kanssa. Yritys myi alkuaikoina muun muassa saippuoita ja höylänteriä. 1930-luvulla Rexonan osti Lever Brothers Ltd., joka myöhemmin fuusioitui Unileveriksi.

Teknologisen innovaation tuloksena 1960-luvulla lanseerattiin ensimmäinen Rexona-antiperspirantti. Se lanseerattiin ensin Britanniassa, sitten Suomessa ja myöhemmin muualla maailmassa. Nykyisin Rexona tarjoaa yli kymmenen tuotesarjaa niin naisille kuin miehille.    

Rexona on sponsoroinut historiansa aikana lukuisia eri viihde- ja urheilualan toimijoita, mukaan lukien australialaista televisio-ohjelmaa *Australia's Greatest Athlete*, tennispelaaja David Nalbandiania, Lotus F1 -formulatallia, Williams -formulatallia ja seikkailija Bear Gryllsia.

## Lähteet

## Aiheesta muualla
*Rexonan suomenkieliset kotisivut
*Unileverin sivut
Molly

**Molly** on englantilainen naisen nimi, joka on alkujaan syntynyt diminutiivimuotona nimestä Maria ja sen vanhemmista mukaelmista *Malle* ja *Molle*.

Suomessa nimi Molly on vuoden 2019 loppuun mennessä annettu noin 400 henkilölle, joista melkein puolet on 2010-luvulla syntyneitä. Vuodesta 2015 lähtien Mollyn nimipäivä on suomen­ruotsalaisen kalenterin mukaan 15. elokuuta.

## Tunnettuja Molly-nimisiä

* Molly Bloom (s. 1978), yhdysvaltalainen yrittäjä ja muistelmakirjailija, päähenkilö rikosdraamaelokuvassa *[[Molly's Game]]*
* Molly Brant, *Konwatsi'tsiaienni* (1736–1796), mohawk-nainen, Sir William Johnsonin puoliso 
* Molly Caudery (s. 2000), englantilainen seiväshyppääjä
* Molly Crabapple, oik. *Jennifer Caban* (s. 1983), yhdysvaltalainen kuvataiteilija, toimittaja ja kirjailija
* Molly Holly, oik. *Nora Kristina Benshoof* (s. 1977), yhdysvaltalainen showpainija
* Molly Lohman (s. 1996), yhdysvaltalainen lentopalloilija
* Molly Nutley (s. 1995), ruotsalainen näyttelijä ja ohjaaja
* Molly Näsman, o.s. Rosenström (s. 1999), suomenruotsalainen poplaulaja
* Molly Quinn (s. 1993), yhdysvaltalainen näyttelijä  
* Molly Ringwald (s. 1968), yhdysvaltalainen näyttelijä, laulaja ja tanssija
* Molly Sandén (s. 1992), ruotsalainen laulaja
* Molly Schaus (s. 1988), yhdysvaltalainen jääkiekkomaalivahti
* Molly Seidel (s. 1994), yhdysvaltalainen kestävyysjuoksija
* Molly Shannon (s. 1964), yhdysvaltalainen näyttelijä ja koomikko
* Molly Smitten-Downes (s. 1985), englantilainen laulaja
* Molly Stanton (s. 1980), yhdysvaltalainen näyttelijä
* Molly Sterling (s. 1998), irlantilainen laulaja
* Molly Tay (s. 1952), malesialainen uimari
* Molly Thompson-Smith (s. 1997), brittiläinen ammattilaiskiipeilijä

## Kuvitteellisia Molly-nimisiä

* Molly, Nirvana-yhtyeen laulussa Molly's Lips
* Molly Bloom, James Joycen romaanin Odysseus henkilöhahmo.
* Molly of Denali, samannimisen animaatiosarjan päähenkilö
* Molly Flynn, tilannekomediasarjassa Mike & Molly
* Molly Jones, The Beatlesin Ob-La-Di, Ob-La-Da kappaleen toinen päähenkilö
* Molly Malone, irlantilaisen samannimisen laulun surullinen sankaritar
* Molly Moon, Georgia Byngin samannimisen kirjasarjan päähenkilö
* Molly McGee, yhdysvaltalaisessa radiokomediasarjassa Fibber McGee and Molly
* Molly Weasley, hahmo Harry Potterissa

## Lähteet

## Aiheesta muualla
Islannin maihinnousu

**Islannin maihinnousu**, koodinimeltään **operaatio Fork**, oli Britannian kuninkaallisen laivaston suorittama sotatoimi Islannissa toisessa maailmansodassa.

## Taustaa
Brittien tavoite Islannin miehittämisessä oli estää saksalaisia tekemästä sitä ensin. Kun Adolf Hitlerin mielenkiinto Islannin suhteen heräsi brittien maihinnousun jälkeen, hän käski sodanjohtonsa suunnitella Islannin kaappaaminen briteiltä, tälle suunnitelmalle annettiin nimeksi operaatio Ikarus. Sitä ei pantu koskaan toimeen sillä se olisi edellyttänyt muiden, sittemmin hylättyjen operaatioiden toteuttamista ensin.

## Operaatio
Merijalkaväen sotilaat nousivat 7. toukokuuta Greenockissa risteilijöihin *[[HMS Berwick (65)|HMS Berwick]]* ja *[[HMS Glasgow (21)|HMS Glasgow]]*, joiden suojana olivat hävittäjät *[[HMS Fortune (H70)|HMS Fortune]]* ja *[[HMS Fearless (H67)|HMS Fearless]]*. Osasto lähti seuraavana päivänä merelle kohti Islantia. Merijalkaväki nousi maihin varhain aamulla 10. toukokuuta 1940, jolloin brittijoukot purettiin aluksista Islannin pääkaupungissa Reykjavíkissa. Vastarintaa kohtaamatta joukot katkaisivat nopeasti viestintäyhteydet ja ottivat strategiset kohteet haltuunsa. Islannissa olleet Saksan kansalaiset pidätettiin ja heidät siirrettiin risteilijöihin kuljetettavaksi Britanniaan. Pakko-otettuaan paikalliset ajoneuvot, joukot siirtyivät Hvalfjörðuriin, Kaldaðarnesiin, Sandskeiðiin ja Akranesiin saksalaisten mahdollisten vastatoimien varalta. Seuraavien päivien aikana Reykjavíkiin toimitettiin ilmatorjuntakalustoa.

Maihinnousupäivän iltana Islannin hallitus esitti protestin tapahtuneesta kutsuen sitä törkeäksi Islannin puolueettomuuden loukkaukseksi. Samana päivänä pääministeri Hermann Jónasson piti radiopuheen, jossa hän kehotti islantilaisia suhtautumaan brittiläisiin sotajoukkoihin vieraanvaraisesti. Britit lupasivat korvauksen kaikista aiheuttamistaan vahingosta ja samalla luvattiin joukkojen poistuvan kokonaisuudessaan sodan päätyttyä.

Maihinnousuun osallistui 746 merijalkaväen huonosti varustettua ja vain osittain koulutettua miestä. Vaikka maihinnousu suoritettiin menestyksekkäästi joukot eivät olisi kyenneet puolustamaan 103&nbsp;000 neliökilometrin aluetta. 4&nbsp;000 Britannian armeijan sotilasta nousi maihin 17. toukokuuta Islannissa vaihtaen merijalkaväen joukot. Myöhemmin miesten lukumäärä kohosi 25&nbsp;000:een.

## Task Force 19
Vuoden kuluttua brittijoukot korvasi yhdysvaltalaiset 40&nbsp;000 miehen suuruiset joukot, jotka viipyivät saarella sodan loppuun saakka. Yhdysvaltain vastuu saaren puolustuksesta päättyi lokakuussa 1946, mutta sopimuksen mukaan Yhdysvallat varasi mahdollisuuden sijoittaa saarelle tarvittaessa joukkojaan.

## Lähteet
Kapearunkokone

**Kapearunkokoneeksi** kutsutaan matkustajalentokonetta, jonka rungon leveys on noin 3&ndash;4 metriä. Kapearunkokoneen matkustajaversiossa on vain yksi käytävä ja istuimia yhdellä rivillä kahdesta kuuteen.

## Tunnettuja lyhyen kantaman kapearunkokoneita
* Airbus A318/A319/A320/A321
* Boeing 717
* Boeing 727
* Boeing 737
* Boeing 757
* McDonnell Douglas DC-9
* McDonnell Douglas MD-80
* BAe 146
* Embraer 170/190
* Fokker F28
* Fokker 70
* Fokker 100
* Tupolev Tu-134
* Tupolev Tu-154
* Tupolev Tu-204
* Tupolev Tu-334

## Tunnettuja pitkän kantaman kapearunkokoneita
 
* Boeing 707
* Boeing 757
* Convair 880
* Convair 990
* Douglas DC-8
* Iljušin Il-62
* Vickers VC10
* Tupolev Tu-204

## Katso myös
* Laajarunkokone
Kenza Farah

**Kenza Farah** (, s. 8. heinäkuuta 1986 Bejaïa) on algerialainen R&B-laulaja.

## Elämäkerta
Farah syntyi  Bejaïassa kuusilapsiseen perheeseen, joka muutti varhain Ranskaan, Marseilleen. Hän kiinnostui laulamisesta 14-vuotiaana ja osallistui paikallisiin konserteihin ja laulukilpailuihin. Näiden kiertueiden myötä Farah onnistui saamaan levysopimuksen Karismatik levy-yhtiön kanssa. Sittemmin hän aloitti ensimmäisen levynsä Authentikin tuottamisen joulukuussa 2006, joka julkaistiin heinäkuussa 2007.

## Diskografia
### Albumit
* Authentik (2007)
* Avec le coeur (2008)
* Militante (2010)

## Aiheesta muualla
* Virallinen sivu
Päivärinteen koulu

**Päivärinteen koulu** voi tarkoittaa seuraavia oppilaitoksia:

* Päivärinteen koulu, peruskoulu Outokummussa
* Päivärinteen koulu, entinen peruskoulu Siuntiossa
* Päivärinteen koulu eli Hyrkin koulu, peruskoulu Muhoksen Päivärinteen taajamassa.
Requiem (Ockeghem)

Johannes Ockeghem sävelsi ***[[Requiem]]insa*** todennäköisesti Kaarle VII:n hautajaisiin (1461). Teos on voitu esittää myös Ludvig XI:n hautajaisissa (1483). Kyseessä on vanhin säilynyt polyfoninen sielunmessu; Dufayn requiem lienee sävelletty aiemmin, mutta on kadonnut.

Ockeghemin requiem on säilynyt Chigi Codexissa. Se on sävelletty neljälle äänelle ja muodostuu viidestä osasta:

# Introitus: Requiem aeternam
# Kyrie
# Graduale: Si ambulem
# Tractus: Sicut cervus desiderat
# Offertorium: Domine Jesu Christe 

## Lähteet
Bandaranaiken kansainvälinen lentoasema

**Bandaranaiken kansainvälinen lentoasema** (, ) on Sri Lankan saarivaltion ainoa kansainvälinen lentoasema. Lentoasema sijaitsee 35 kilometrin päässä pääkaupunki Colombosta ja se valmistui vuonna 1957. Lentoasemalla on yksi 3,35 kilometriä pitkä kiitotie. Bandaranaiken kansainvälinen lentoasema toimii solmukohtana SriLankan Airlinesille ja Mihin Lankalle.

## Lentoyhtiöt ja kohteet

## Aiheesta muualla

*Lentoaseman ylläpitäjän kotisivut

### Lähteet